তিনি আরও জানান, এ নিয়ে কৃষি অধিদপ্তরের পক্ষ থেকে কিছু জানানো হয় নাই। যাদের কাছ থেকে বীজ নিয়েছি তারা পলাতক। আমরা মামলা করেছি। কৃষক সমাবেশ হয়েছে। প্রধানমন্ত্রী বরাবর স্মারকলিপি দিয়েছে। এখন আমি আপনাকে দুঃখের কাহিনী ছাড়া কিছুই বলতে পারব না।  আমাদের দিনগুলা খুব দুঃখে এবং কষ্টে কাটছে। কৃষি মন্ত্রণালয় আমাদের ব্যাপারে জানে। এখন সামনে যে একটা ধান আমরা চাষ করব, এর যে একটা খরচ তা আমার কোথা থেকে জোগাব? দেনা শোধ করতে গিয়ে কৃষককে বাড়ির টিনও বেচতে হয়েছে। আমি দেনা দিতে গিয়ে বাড়ির দুটা গরু বেচে দিয়েছি। এ ক্ষতির পর বুঝতে পারছি, কি পরিমাণ ক্ষতি আমাদের হয়েছে দেশী জাতের বীজ চাষ না করায়। টমেটো চাষের সময় আমাদের এত পরিমাণ কীটনাশক চাষ করতে বলেছে তা বলার মত না। আমার কাছে এসব বীজ এবং কীটনাশকের নমুনা আছে, আপনাকে দেখাতে পারব। তারা আমাদের সাথে কেবল বীজের ব্যবসাই করে  নাই, কীটনাশক এবং সারের ব্যবসাও করেছে। আমাদের আশা-ভরসা, সন্তানদের লেখাপড়া, ভবিষ্যত সব কেড়ে নিয়েছে এই সিনজেন্টা কোম্পানি। কৃষকরা সরল, জানে কম; প-িতরা এ সুযোগ নিয়েছে। কৃষকদের বারবার বোকা বানিয়েছে। কিন্তু আমরা গোদা বাড়ির কৃষকরা এক হয়েছি। আর যাতে ঠগাইতে না পারে সে ব্যবস্থা করছি। বীজের দাম ছিল বিষগ্রাম আটশ পঞ্চাশ টাকা। কিন্তু কোম্পানি একটা সংকট তৈরি করে প্রতি বিষগ্রাম বিষের দাম রেখেছে তেইশ শত টাকা। এর চেয়ে শোষণ আর কি হতে পারে?